b'\n_START_ARTICLE_\nEromanga Sensei\n_START_SECTION_\nRingkasan cerita\n_START_PARAGRAPH_\nSiri ini mengisahkan seorang pelajar sekolah tinggi bernama Masamune Izumi yang merupakan seorang novelis ringan. Masamune sangat berminat menulis sebuah novel sejak sekolah rendah lagi tetapi tidak mempunyai kemahiran untuk melukis. Masamune mendapatkan pertolongan seorang rakan kongsi yang menggunakan nama pena "Eromanga Sensei" sebagai ilustrator dalam novel beliau terkenal dengan lukisan erotik yang menjolokkan mata. Selain mengimbangi keghairahan dan sekolah, Masamune juga seorang penjaga kepada adik tiri perempuannya bernama Sagiri Izumi selepas ibu tiri (ibu Sagiri) dan bapanya meninggal dunia. Kini mereka berdua tinggal di rumah. Masamune bergantung kepada novel ringan untuk kehidupan seharian di rumah. Sagiri yang merupakan seorang hikikomori berkurung di dalam biliknya lebih setahun dan memaksa Masamune sentiasa bawakan makanannya ke biliknya walaupun dengan percubaan beliau untuk memujuk Sagiri meninggalkan biliknya. Ketika bertemu bual di laman sosial, Masamune secara kebetulan mendapat tahu bahawa rakan kongsinya yang bernama pena "Eromanga Sensei" ialah Sagiri. Semenjak itu, hubungan adik-beradik mereka semakin rapat hingga tahap keseronokan yang baru, terutamanya apabila seorang perempuan menyebabkan pergaduhan dengan seorang penulis novel ringan terkenal.'